text:
 -
                                    udskrift
                                        af
                     sø- og handelsrettens dombog
                                    ──────────
                        dom afsagt den 23. november 2001
h-0246-96
con-mec a/s
(advokat ole nørgaard)
   mod
fournais handels- & ingeniørfirma a/s
(advokat bertil jacobi)
sagen drejer sig om, hvorvidt der var mangler ved 25 generatorer, som fournais handels- &
ingeniørfirma a/s (i det følgende: fournais) leverede til con-mec a/s (i det
følgende: con-mec) til brug for con-mec's indbygning heraf i otte generatorvogne, som skulle
leveres til de iranske jernbaner, iranian islamic republic railways (i
det følgende: iirr).
købsaftalerne
con-mec og iirr havde den 18. oktober 1991 indgået aftale om, at con-mec skulle levere
generatorer og elektri- ske komponenter til otte generatorvogne, som iirr havde bestilt hos
waggonbau bautzen, tyskland. hver vogn skulle indeholde tre generatorer, der hver skulle
drives af en dieselmotor. generatorvognene var beregnet til at forsyne andre jernbanevogne i
                                               - 2 -
en togstamme med strøm til aircondition, varme og lys. aftalen fastsatte, at generatorerne
skulle være af fabrikat a. van kaick (i det følgende: van kaick) og af type dkbn-80/500-4 med
en kapacitet på 3 x 660 volt/50 hz. ved 1500 omdrejninger i minuttet. generatorvognene
skulle være udstyret med kontrolkomponenter af mærket abb. systemet skulle bestå af en
separat og uafhængig strømtavle for hver generatorvogn med alle nødvendige
måleinstrumenter og overvågningsudstyr. systemet skulle være designet til at starte og
standse automatisk, alt afhængigt af den krævede belastning. normalt skulle en eller to
generatorer være i brug, mens den tredie generator skulle være i reserve.
con-mec skulle inden 40 dage efter indgåelsen af aftalen deponere en sikkerhed eller stille en
garanti fra en af iirr godkendt bank svarende til 10 % af købesummen. sikkerheden eller
garantien skulle gælde for 14 måneder med mulighed for forlængelse, hvis iirr krævede det.
con-mec indhentede tilbud på de 24 generatorer fra fournais. fournais afgav den 23. maj 1991
tilbud på de 24 generatorer fra van kaick af type dkbn 80/500-4. det fremgik af tilbuddet, at
fournais var klar over, at generatorerne skulle bruges til indbygning i jernbanevogne. con-mec
bestilte ved skrivelse af 30. december 1992 de pågældende generatorer.
den 20. januar 1993 sendte fournais en ordrebekræftelse på 24 generatorer af type "dkbn
80/500-4 efter flg. type dsg 52 l2-4". i ordrebekræftelsen stod der under bilag blandt andet:
"generelle betingelser". fournais sendte i perioden fra den 16. marts 1993 til den 26. marts
1993 fakturaer på de 24 generatorer. på fakturaerne stod: "vedlagt: a. van kaick, generelle
salgs- og leveringsbetingelser". disse betingelser indeholder blandt andet bestemmelser om
lovvalg, værneting og ansvarsbegrænsning.
aftalen om levering af 24 generatorer blev senere udvidet til også at omfatte en ekstra 25.
generator.
reklamationer
efter at con-mec havde leveret generatorvognene til iirr, og disse var taget i brug i februar
1994, afbrændte to generatorer i marts og april 1994. i den følgende tid fortsatte
generatorerne med at brænde sammen, og alle 25 generatorer brændte af.
con-mec omtalte afbrændingerne af generatorerne over for fournais i et brev af 17. maj 1994
                                                - 3 -
og i en fax af 28. juli 1994. det fremgik af faxen, at skaderne efter con- mec's opfattelse
skyldtes en fabrikationsfejl.
herefter har der mellem parterne været omfattende korrespondance vedrørende årsagen til
afbrændingerne af generatorerne. fournais og den tyske leverandør van kaick har gennem
hele forløbet afvist, at generatorerne var fejlbehæftede.
fournais og van kaick's undersøgelser
efter afbrændingen af de første to generatorer lod van kaick og fournais nogle undersøgelser
foretage. van kaick udarbejdede på dette grundlag et notat af 30. september 1994. det
fremgår af notatet, at årsagerne til skaderne efter van kaicks opfattelse var jernspåner i
generatorerne, stærk forurening af viklingshovederne, ringe køleluftmængde gennem
generatoren, højere temperaturer end forudsat, forkert indstilling af spændingsregulatoren og
manglende tilslutning af følere til viklingstemperaturovervågningen. det anførtes endvidere, at
tilstedeværelsen af jernspåner kunne føre til kortslutninger i viklingerne, og at højere
temperaturer end forudsat muligvis kunne betyde, at generatorerne alene ville kunne tåle en
belastning på 50%. van kaick anså hovedårsagen for at være manglende
viklingstemperaturovervågning.
con-mec afviste ved brev af 5. oktober 1994 indholdet af rapporten under henvisning til, at
con-mec ved besigtigelse ikke selv havde fundet jernspåner ud over nogle, der hidrørte fra de
afbrændte viklinger, og at ingen hos iirr havde foretaget indstillinger af spændingsregulato-
rerne. con-mec henviste endvidere til, at der ikke var monteret følere til
viklingstemperaturovervågning, da dette ikke skulle være nødvendigt. derudover blev gene-
ratorerne alene belastet med 1/3 af deres kapacitet. con-mec fandt, at det i stedet måtte være
et lakeringsproblem eller en konstruktionsfejl.
van kaick foretog yderligere undersøgelser i tidsrummet fra den 19. til den 25. oktober 1994
blandt andet med deltagelse fra iirr og van kaick. efter rapporten var der observeret 15
mulige fejlkilder herunder betydelig sand- og støvforurening omkring generatorerne,
manglende temperaturovervågning af viklingerne, jernspåner og hullede filtre. på baggrund af
disse iagttagelser blev det konkluderet, at alle generatorer formentlig allerede var skadet, og at
flere fejl ville opstå.
                                               - 4 -
i fax af 20. februar 1995 til fournais har van kaick blandt andet angivet, at van kaick fra sit
værksted i iran havde modtaget oplysninger om, at der ved afbrændingen af den ottende
generator skulle være sammensvejsede kontaktorer. van kaick foretog herefter nogle be-
regninger, som ifølge van kaick tydede på manglende kortslutningsbeskyttelse.
det norske veritas' undersøgelse for con-mec
con-mec antog på sin side det norske veritas (i det følgende: dnv) til at foretage en
undersøgelse af en generator med henblik på at finde frem til årsagen til skaden. det fremgik
af dnv's rapport af 22. september 1995, at undersøgelsen havde fokuseret på de fire mulige
årsager, som var rapporteret af van kaick. skaden på den undersøgte generator forekom efter
dnv's opfattelse identisk med skaderne på tre øvrige generatorer, af hvilke der var vedlagt
fotografier. undersøgelsen viste, at der var meget lokale skader på viklingerne som følge af
kortslutning, og at der ikke var indikationer af overophedning af viklingerne andre steder, da
malingen på viklingerne ikke i øvrigt var misfarvet.
årsagen til nedbrydningen af isolationen skyldtes efter dnv's opfattelse konstruktionen af
viklingerne, idet bøjningerne var presset for hårdt eller skarpt til kanten af statorjernet,
kombineret med mulig utilstrækkelig lakering af viklingerne. sand og støv, for høj indsug-
ningstemperatur, jernsplinter i klemmekassen og forkert indstillede spændingsrelæer kunne
ifølge rapporten ikke være skadesårsagen.
forklaringer
direktør i og indehaver af con-mec, olaf nors har bl.a. forklaret, at con-mec i slutningen af
1992 forhandlede med fournais om levering af generatorer af mærket dkbn 80/500-4.
parterne aftalte, at fournais skulle levere 25 generatorer af en helt ny type af mærket dsg 52
l2-4, der var en videreudvikling af dkbn-generatoren. fournais var klar over, at generatorerne
skulle anvendes til jernbanedrift, og fournais angav på intet tidspunkt, at dsg-generatoren
ikke var velegnet til dette formål.
van kaick's salgs- og leveringsbetingelser modtog han først ved modtagelsen af fakturaerne fra
fournais. par- terne havde ikke drøftet vilkåret om ansvarsbegrænsning forud for aftalens
indgåelse.
                                                - 5 -
generatorerne begyndte at brænde af efter én måneds brug. for at få fournais til at reparere
de afbrændte generatorer måtte con-mec under protest stille en garanti for dækning af
reparationsudgifterne. det var nødvendigt, da iirr ellers ville fratrække reparationsudgifterne i
den sikkerhed, som con-mec havde stillet over for iirr som led i købsaftalen. ifølge denne
aftale skulle con-mec have sikkerheden frigivet tre måneder efter con-mec's levering. iirr ville
imidlertid ikke udbetale sikkerheden på grund af problemerne med generatorerne.
på grund af uenigheden om årsagen til skaderne henvendte man sig til dnv i iran med henblik
på at undersøge skaderne, men dnv i iran afslog. con-mec henvendte sig her- efter til dnv i
danmark, der påtog sig opgaven. fournais havde ikke bemærkninger hertil. der var enighed
om de punkter, der blev forelagt for dnv. ifølge aftalen skulle fournais betale udgifterne til
dnv, såfremt dnv's undersøgelser viste, at en fejl ved generatorerne var skadesårsagen. da
dnv's rapport kom, afviste fournais og van kaick at rette sig efter den, idet rapporten efter
van kaicks opfattelse tog fejl af skadesårsagen.
termorelæer og circuit breakers blev installeret efter krav fra iirr, da van kaick havde fortalt
iirr, at det var manglen herpå, der forårsagede afbrændingerne af generatorerne. de sidste
circuit breakers blev instal- leret i år 2000, og det er derfor først på dette tids- punkt, at iirr's
krav blev imødekommet.
de rejseudgifter, som kræves erstattet, er alene blevet brugt på rejser til iran på grund af
problemerne med generatorerne.
der er ingen af de reparerede generatorer, der er brændt af på ny, og han har ikke hørt, at
kontaktorer skulle være blevet sammensvejset i forbindelse med afbrændingerne.
direktør i og indehaver af fournais, peter fournais, har bl.a. forklaret, at van kaick umiddelbart
før handlen mellem fournais og con-mec var begyndt at producere de nye dsg-generatorer.
forskellen mellem dkbn-generatoren og dsg-generatoren bestod i, at magnetiseringsdelen
foran på statoren blev kortere. det var en kortere maskine, men effekten og styrken var den
samme som i dkbn-generatoren.
efter hans opfattelse er det elektriske anlæg, som con- mec har forbundet med generatoren,
ikke udført på en sådan måde, at generatoren får den fornødne beskyttelse mod skader, som
kortslutninger i anlægget kan forårsage på generatoren. kortslutninger vil derfor få kontakto-
                                                 - 6 -
rerne til at svejse sammen. kontaktorerne vil herefter ikke kunne slå fra. en ny kraftig
kortslutning vil i så fald kunne få viklingen i generatoren til at brænde sammen på ganske kort
tid. skaderne på generatoren vil i så fald vise sig i form af en punktvis afbrænding uden mis-
farvning af den øvrige vikling. dette svarer til den skade, der blev observeret af syns- og
skønsmændene. iirr har over for ham oplyst, at der er mange kortslutninger i anlægget. hvis
kortslutningen derimod sker inden i generatoren som angivet i syns-og skønsrapporten, vil der
ikke være sammensvejsede kontaktorer.
det tager omkring fire dage at producere en generator. der er otte forskellige viklere hos van
kaick. det er den enkelte vikler, der afgør antallet af viklinger pr. binding. det er hurtigere at
producere en generator med flere viklinger pr. binding. det er ikke antallet af viklinger pr.
binding, der afgør kvaliteten af generatoren. den afbrændte generator og den nye van kaick-
generator, som skønsmændene har undersøgt, var viklet på hver sin måde. dette betyder
imidlertid ikke, at den afbrændte generator var af dårligere kvalitet, da denne generator ikke
skulle kunne holde til så kraftig en strøm som den nye van kaick-generator.
han er bekendt med, at to af de reparerede generatorer er brændt af påny. såfremt de øvrige
reparerede generatorer ikke er afbrændt, skyldes dette formentlig, at generatorvognene efter
hver afbrænding er blevet gennemgået for fejl og har fået kontaktorer med større kapacitet.
van kaick's opgørelse over generatorproduktionen for den type generator, der er leveret til
con-mec, viser, at der er en fejlprocent på 0,6 % for den samlede produktion svarende til ca.
23 generatorer, når generatorerne fra con-mec ikke medregnes.
han foreslog, at dnv i iran undersøgte årsagen til skaden, men con-mec valgte dnv i
danmark. han kunne ikke acceptere dnv's rapport, da dnv afviste at medtage de spørgsmål,
der relaterede sig til det omgivende anlæg, og da undersøgelserne var foretaget af torben
skriver, der ikke var tilstrækkelig kompetent, og som i øvrigt kort tid senere blev ansat hos en
af fournais største konkurrenter.
carsten poulsen har blandt andet forklaret, at han på tidspunktet for handlerne med iirr og
fournais var ansat hos con-mec. han har været i branchen siden 1978, hvor han hovedsagligt
har beskæftiget sig med at bygge generatorer og designe eltavler. han har tegnet konstruk-
tionstegningerne til con-mec's anlæg. der har altid været kortslutningsbeskyttelse i con-mec's
anlæg.
                                                - 7 -
ved con-mec's leverance til iirr blev anlægget prøvekørt og minutiøst gennemgået af en
iransk delegation igennem en måned. den iranske delegation havde ingen bemærkninger til
konstruktionen.
han er ikke under sine rejser til iran eller på andre tidspunkter blevet præsenteret for
sammensvejsede kontaktorer eller andre kortslutningsskader på anlægget uden for
generatorerne.
syn- og skønsmændene mogens raae og steen carlsen har
vedstået deres syns- og skønserklæring, hvis hovedkon-
klusion er, at skaden sandsynligvis er opstået på grund af manglende fiksering af viklingerne.
syns- og skønsmændene har under sagen blandt andet forklaret, at de har besigtiget en af de
afbrændte generatorer, som med henblik på at få fastslået skadesårsagen har været bragt til
danmark. de har endvidere set fotos af skaderne på andre generatorer. endvidere har de haft
lejlighed til at besigtige en fabriksny generator, som van kaick har stillet til rådighed for dem.
de har modtaget oplysninger om tekniske data den 2. juli 2001 fra con-mec i forlængelse af en
aftale herom under skønsforretningen.
skaden på den besigtigede generator er sket i koblingsenden i statoren, hvor det er vanskeligst
at binde viklingen. skaderne sidder ikke på nøjagtig samme sted på de andre generatorer, som
de har set fotos af, men skaderne er typemæssigt identiske.
skaderne består dels af en kortslutning mellem to vik linger, der herefter er sammensmeltet,
og dels af en indbrænding i området mellem to notgange på det yderste stykke blik i statoren,
forårsaget af en lysbue.
årsagen til skaden er efter skønsmændenes opfattelse utilstrækkelig fiksering af viklingerne i
generatoren, idet der har været for mange viklinger pr. binding. viklingerne har ved selv
normale varierende elektriske belastninger kunnet bevæge sig, og derved er lakken blevet slidt
af tråden på de steder, hvor viklingerne har skrabet mod hinanden. som følge heraf er en
vikling internt blevet kortsluttet og har opvarmet de omkringliggende viklinger. disse viklingers
isolation er herved blevet ødelagt, hvilket har medført yderligere kortslutninger. dette vil
hurtigt kunne udvikle sig til en lysbue mellem viklingen og statorjernet, der vil forårsage en
                                                - 8 -
indbrænding i området mellem to notgange på det yderste stykke blik i statoren, således som
det er sket her.
ved eksterne kortslutninger vil skaden kunne udvikle sig i modsat rækkefølge startende med
en lysbue mellem viklingen og statorjernet. lysbuen opvarmer og beskadiger viklingens
lakisolation, hvorefter viklingerne kortslutter internt. en sådan ekstern kortslutning vil imidler-
tid misfarve en større del af viklingen. på den besigtigede generator var lakken uden for det
skadede område frisk og uden misfarving, hvilket ikke svarer til skaderne ved en ekstern
kortslutning. denne skade kan derfor ikke være forårsaget af en udefrakommende strømmæs-
sig eller termisk overbelastning. støv og sand, spændingregulatorernes indstilling, lufttilførslen
til generatorerne samt temperaturen i generatorerne har efter skønsmændenes opfattelse ikke
været årsag til skaden.
syns- og skønsmand steen carlsen har efter at have hørt peter fournais forklaring yderligere
forklaret, at en utilstrækkelig kortslutningsbeskyttelse kun kan have haft en begrænset
indflydelse på skaderne. kontaktorerne har været underdimensionerede, og systemet burde
have været designet med en såkaldt maksimalafbryder. carsten poulsen burde desuden have
foretaget egentlige kortslutningsberegninger. disse forhold har dog ikke haft betyd ning for de
konkrete skader.
på den beskadigede generator var der tre viklinger for hver binding, og lakimprægneringen var
ikke overalt trængt ind i fase-isolationen mellem viklingerne. den nye generator fra van kaick
havde en vikling for hver binding, og oplægningen og imprægneringen af viklingerne var mere
kompakt, hvilket gav en betydeligt bedre fiksering. kvaliteten af viklingsarbejdet på den nye
van kaick generator var derfor væsentligt bedre end på den beskadigede generator.
jo større en generator er, jo bedre skal viklingerne være bundet. under hensyn til, at de
pågældende generatorer skulle anvendes til jernbanedrift, burde der have været en binding for
hver vikling. det er normalt ikke overladt til den enkelte viklers eget skøn, hvor mange
bindinger der skal laves. producenter plejer at have regelsæt for materiale og udførelse af
bindinger.
syns- og skønsmand mogens raa har yderligere forklaret, at han var overrasket over, at den
beskadigede generator var et van kaick produkt, da denne virksomheds produkter plejer at
være af høj kvalitet. der var tale om dårligt udført arbejde. ledningerne strittede i alle
                                                 - 9 -
retninger. viklingerne burde endvidere have været trykket mere sammen inden binding. lak-
ken var ikke trukket tilstrække- ligt ind, hvilket må være sket i selve produktionen. han har
derfor spurgt sig selv, om generatorerne mon kunne være produceret af en underentreprenør.
påstande
con-mec har nedlagt påstand om, at fournais dømmes til at betale 2.138.492,75 kr. med tillæg
af procesrenter af 1.618.478,38 kr. fra den 18. oktober 1996 til den 12. august 2001 og af
2.138.492,75 kr. fra 13. august 2001, til betaling sker.
beløbet udgør con-mec's udgifter til reparation af afbrændte generatorer betalt til henholdsvis
fournais og van kaicks iranske agent, udgifter til garanti stillet over for både iirr og fournais,
omkostninger til dnv's undersøgelse, rejseomkostninger, transportudgifter for de besigtigede
afbrændte generator og udgifter til termorelæer og circuit breakers, som con-mec har måttet
montere på generatorvognene efter krav fra iirr.
con-mec har endvidere nedlagt påstand om, at fournais dømmes til at betale de forventede
udgifter til reparation af otte afbrændte generatorer på 208.546,00 kr. med tillæg af
procesrenter fra 13. august 2001, til betaling sker. subsidiært påstås fournais dømt til at
anerkende at være forpligtet til at betale det beløb til con-mec, som con-mec kommer til at
betale til iirr for reparation af otte stk. afbrændte generatorer.
fournais har nedlagt påstand om frifindelse, subsidiært mod betaling af mindre beløb.
anbringender
con-mec's advokat har gjort gældende, at de leverede generatorer var mangelfulde, idet de var
udført så dårligt, at de som følge af interne kortslutninger er afbrændt. fournais skal derfor
efter købelovens ⌡ 43, stk. 3, jf. ⌡ 24, erstatte con-mec's tab. det fremgår af syns- og
skønsmændenes forklaringer, at den beskadigede generator havde én binding for hver tre
viklinger, men at der burde have været en binding for hver enkelt vikling.
skaden er således opstået på grund af manglende fiksering af viklingerne, der derfor selv
under normale elektriske belastninger ville kunne forårsage afbrænding af generatorerne.
syns- og skønsmændene har på grundlag af fotos af de andre skadede generatorer vurderet,
                                                - 10 -
at der er samme type skade på alle generatorerne. samtlige skader er således opstået i den
ende af statoren, hvor det er vanskeligst at binde viklingerne.
det må formodes, at der hos van kaick har været interne forskrifter for antallet af viklinger pr.
binding, afhængig af den enkelte opgave. dette kan forklare, hvor for alle generatorerne til
con-mec led af samme mangel. fournais var ved indgåelsen af aftalen klar over, at ge-
neratorerne skulle anvendes i generatorvogne og burde have sørget for, at der ved
produktionen af generatorerne blev taget hensyn hertil.
kortslutningsbeskyttelsen har ikke været underdimensioneret. det bestrides, at der har været
sammensvejsede kontaktorer. fournais har da heller ikke fremlagt nogen dokumentation herfor
fra van kaick's iranske agent, der har repareret flere af generatorerne. der er heller intet bevis
for, at nogen af de reparerede generatorer er brændt af på ny.
ansvarsbegænsningen i salgs- og leveringsbetingelserne fra van kaick er ikke en del af aftalen
mellem con-mec og fournais, da vilkåret er byrdefuldt og ikke har været drøftet eller
fremhævet over for con-mec inden aftalens indgåelse. retten har tidligere ved kendelse under
sagen truffet afgørelse om, henholdsvis tilkendegivet, at vilkår i de samme betingelser om
værneting i tyskland henholdsvis om anvendelse af tysk ret, ikke kunne anses for aftalt
mellem parterne. det må på tilsvarende måde være klart, at heller ikke ansvarsbegrænsningen
er en del af aftalegrundlaget mellem con-mec og fournais.
con-mec har reklameret rettidigt og har ikke afskåret sig fra at gøre sit krav gældende over for
fournais ved at drøfte afhjælpning og reparation af de afbrændte ge- neratorer med van kaick.
fournais må derfor erstatte con-mec's tab på grund af den mangelfulde leverance.
fournais har uberettiget og mod con-mec's protest krævet betaling for reparation af
generatorerne. herudover har også iirr betalt for reparationer. iirr har overfor con- mec
oplyst, at de af iirr afholdte udgifter vil blive fratrukket i sikkerheden. fournais må både
dække de reparationsudgifter, som con-mec og iirr har betalt, og udgifterne til provision for
den garanti, som con-mec har måttet stille over for fournais, der ellers ikke ville sørge for
reparationerne. disse udgifter er kau- sale og adækvate følger af manglerne ved
generatorerne.
garantien, som con-mec har stillet over for iirr, skulle frigives tre måneder efter, at
                                                 - 11 -
togvognene blev taget i brug. på grund af afbrændingen af generatorerne er dette ikke sket, og
iirr har indtil videre kun udbetalt halvdelen af sikkerheden. fournais var ved indgåelsen af af-
talen bekendt med con-mec's kontraktspart og denne handels karakter. udgifterne til garantien
er derfor et kausalt og adækvat tab, som fournais må erstatte.
udgifterne til dnv må afholdes af fournais efter almin- delige erstatningsretlige principper og
som følge af aftalen mellem parterne.
udgifterne til circuit breakers og termorelæer måtte con-mec afholde, idet fournais overfor
iirr angav manglen derpå som hovedårsagen til generatorernes afbrænding. iirr krævede
derfor, at con-mec installerede komponenterne, hvilket ikke var nødvendigt. de manglende
termorelæer og circuit breakers har ifølge syns- og skønsmændene ikke været medvirkende til
skadernes opståen. generatorerne fortsatte med at brænde af, selvom disse komponenter blev
tilføjet, og fournais må derfor dække disse udgifter.
udgifterne til rejser til iran og til transport af generatoren til danmark er afholdt til
konstatering og afhjælpning af de opståede skader på generatorerne. udgifterne skyldes derfor
den mangelfulde leverance og må ligeledes erstattes af fournais.
fournais' advokat har gjort gældende, at con-mec ikke har godtgjort, at generatorerne led af
mangler på leveringstidspunktet.
syns- og skønsrapporten kan ikke lægges til grund ved afgørelsen af sagen, da rapporten er
fejlagtig ved beskrivelsen af kortslutningssystemet, ved beregningerne af komponenternes
virkninger og med hensyn til beskrivelsen af anlæggets ulovlighed i forhold til de internationale
normer. der er heller ikke undersøgt data for generatorens viklingsdele.
selv om den besigtigede beskadigede generator måtte være afbrændt på grund af for dårligt
udført viklingsarbejde, kan det ikke herfra sluttes, at de øvrige 24 generatorer afbrændte af
samme årsag. ifølge syns- og skønsmændenes forklaring plejer van kaick's produkter at være
af høj kvalitet, og fejlprocenten for den pågældende generatortype som helhed er af van kaick
oplyst til kun at være på 0,6 %. det er otte forskellige viklere, der har produceret
generatorerne. de har endvidere været igennem van kaick's kvalitetskontrol.
ifølge syns- og skønsmændenes forklaring under sagen kan der have været flere medvirkende
                                                - 12 -
skadesårsager, herunder manglende kortslutningsbeskyttelse. con-mec's anlæg har ikke været
dimensioneret korrekt. kontaktorerne har været underdimensionerede. systemet burde ifølge
syns- og skønsmændene have været forsynet med en såkaldt maksi-
malafbryder. con-mec har endvidere ikke foretaget kort-
slutningsberegninger. efter peter fournais' forklaring er to af de reparerede generatorer
afbrændt på ny. det må derfor være con-mec's mangelfulde og ulovlige elektriske
installationer, der er årsag til afbrændingen af generatorerne.
fournais har ved salget forudsat, at forskrifterne i iec og det tidligere danske
stærkstrømsreglement blev overholdt i forbindelse med udformningen af det anlæg, som
generatorerne blev tilsluttet. con-mec har imidlertid ikke iagttaget disse regelsæt.
ansvarsbegrænsningen i de salgs- og leveringsbetingelser fra van kaick, som der henvises til i
fournais' fakturaer til con-mec, er sædvanlig i elektronikindustrien. fournais har handlet med
con-mec siden 1987, og con-mec har derfor kendt til ansvarsbegrænsningen. ansvarsbe-
grænsningen er derfor en del af aftalegrundlaget mellem con-mec og fournais.
selvom det lagdes til grund, at generatorerne var mangelfulde, skal fournais alene dække
reparationsudgifter indtil afbrændingen af den femte generator, idet fourna is på dette
tidspunkt oplyste con-mec om fejlene i kort- slutningsbeskyttelsen. det er iirr, der har afholdt
den væsentligste del af reparationsudgifterne, og det er ik- ke dokumenteret, at con-mec vil
skulle afholde udgifter i det påståede omfang. det er endvidere ikke godtgjort, at udgiften til
den af con-mec stillede garantiprovision over for fournais er en følge af eventuelle mangelfulde
generatorer.
iirr's manglende frigivelse af sikkerheden må dels skyldes, at det anlæg, som con-mec har
leveret til iirr, ikke var lovligt, dels at con-mec ikke har opfyldt en række andre krav fra iirr.
con-mec installerede således først i 1999 de sidste circuit breakers.
udgifterne til dnv's undersøgelse kan ikke pålægges
fournais, da rapporten er ensidigt indhentet, hvilket retten tidligere under sagen har fastslået.
omkostningerne på termorelæer og circuit breakers er afholdt til lovliggørelse af de anlæg,
som con-mec har leveret, og de er derfor fournais uvedkommende.
                                                - 13 -
udgifterne til rejser til iran har formentlig måttet afholdes på grund af, at de anlæg, som con-
mec har leveret, var ulovlige. denne udgift og de afholdte omkostninger til transport af den
besigtigede og afbrændte generator til danmark skal fournais ikke erstatte.
sø- og handelsrettens afgørelse
retten lægger syns- og skønsmændenes rapport og forklaringer under domsforhandlingen til
grund ved sagens afgørelse.
efter syns- og skønsmændenes forklaring er skaderne på den besigtigede generator og på
generatorerne på de under sagen fremviste fotografier typemæssigt identiske.
alle skader er således placeret i den ende af statoren, hvor det er vanskeligst at binde
viklingerne. den besigtigede beskadigede generator havde kun én binding for hver tre
viklinger, men burde, navnlig under hensyn til, at den skulle bruges ved jernbanedrift, have
haft én binding for hver enkelt vikling.
efter syns- og skønsmændenes opfattelse er det den utilstrækkelige binding af viklingerne, der
har været årsagen til skadesforløbet, idet viklingerne selv ved normal belastning ville bevæge
sig indbyrdes og slide lakken af tråden med deraf følgende interne kortslutninger i gene-
ratorerne. syns- og skønsmand mogens raae har endvidere under sagen givet udtryk for, at de
beskadigede generatorer som følge heraf var af væsentlig ringere kvalitet end sædvanligt for
van kaick's produkter.
det må herefter lægges til grund, at alle 25 generatorer er afbrændt af samme årsag, og at
kvaliteten af de generatorer, som fournais har leveret til opfyldelse af købsaftalen, har været
væsentlig ringere, end con-mec kunne forvente efter aftalen. fournais var endvidere ved
indgåelsen af aftalen med con-mec bekendt med, at generatorerne skulle anvendes til
jernbanedrift. retten finder derfor, at der har været en mangel ved de leverede generatorer,
og fournais har derfor efter købelovens ⌡ 43, stk. 3, jfr. ⌡ 24, pligt til at erstatte det tab, som
manglerne har påført con-mec.
fournais har under sagen gjort gældende, at der var utilstrækkelig kortslutningsbeskyttelse i
det anlæg, som generatorerne blev forbundet med, og at det er dette, der har forvoldt skaden.
uanset at anlæggets design efter syns- og skønsmændenes forklaring ikke var optimalt, findes
fournais ikke at have bevist, at afbrændingen af generatorerne skyldtes mangler ved
                                               - 14 -
anlæggets kortslutningsbeskyttelse, eller at kontaktorer har været sammensvejsede.
da ansvarsbegrænsningen i van kaick's salgs- og leveringsbetingelser er et byrdefuldt vilkår
for con-mec, og da fournais ikke særligt har fremhævet dette vilkår over for con-mec i
forbindelse med aftalens indgåelse, kan denne ansvarsbegrænsning ikke anses vedtaget
mellem con- mec og fournais.
fournais skal erstatte de udgifter til reparationer, som con-mec har måttet betale til fournais
og til van kaick's iranske agent på 467.393,00 kr., henholdsvis 234.614,00 kr.
udgifterne til provisionen på 5.115,88 kr. for den garanti, som con-mec måtte stille over for
fournais for at få reparationerne udført, skal fournais ligeledes er- statte.
omkostningerne til dnv's undersøgelser på 139.353,75 kr. findes under de foreliggende
omstændigheder ligeledes at være en kausal og adækvat udgift, som skal erstattes af
fournais.
efter de afgivne forklaringer må retten endvidere lægge til grund, at con-mec har afholdt
rejseudgifterne til iran på 252.186,27 kr. på grund af problemerne med generatorerne.
fournais skal derfor erstatte denne udgift.
udgifterne til transport af den afbrændte generator til danmark på 6.549,35 kr. med henblik på
besigtigelsen er ligeledes en følge af den mangelfulde leverance og skal dækkes af fournais.
vedrørende con-mec's udgifter til garantiprovision i forbindelse med sikkerheden overfor iirr
på i alt 771.507,00 kr. må retten efter syns- og skønsmændenes forklaringer lægge vægt på,
at det anlæg, som con-mec havde leveret til iirr, ikke var optimalt konstrueret, og at con-
mec først i 1999 opfyldte iirr's krav vedrørende de sidste circuit breakers. retten finder efter
et samlet skøn, at hver af parterne bør bære halvdelen af denne udgift. con-mec må endvidere
være nærmest til at bære omkostningerne til 24 stk. termorelæer og 24 stk. circuit breakers på
henholdvis 9.610 kr. og 252.163,50 kr.
den forventede udgift til reparation af otte generatorer er ikke nærmere dokumenteret. retten
finder, at fournais skal anerkende at være forpligtet til at betale det krav, som con-mec måtte
blive mødt med af iirr for iirr's dækning af reparationsudgifter for afbrændte generatorer.
                                               - 15 -
     thi     kendes          for      ret:
fournais handels- og ingeniørfirma a/s skal inden 14 dage fra denne doms afsigelse betale
1.490.965,75 kr. til con-mec a/s med tillæg af procesrente af 1.039.733,35 kr. fra sagens
anlæg den 18. oktober 1996 til 12. august 2001 og af 1.490.965,75 kr. fra den 13. august
2001, til betaling sker.
fournais handels- og ingeniørfirma a/s tilpligtes at anerkende at være forpligtet til at betale et
beløb til con-mec a/s svarende til den del af den af con-mec a/s over for iirr stillede
perfomance bond, der ved endelig udbetaling eller frigivelse af denne fratrækkes af iirr for
betaling og reparation af otte stk. afbrændte gene- ratorer.
fournais handels- og ingeniørfirma a/s skal inden 14 dage fra denne doms afsigelse betale
125.000 kr. i sagsomkostninger til con-mec a/s.
fournais handels- og ingeniørfirma a/s skal endeligt afholde udgifterne til syn- og skøn.
otto raben           elmer           ebbe kristiansen
                                       (sign.)
                          udskriftens rigtighed bekræftes
                         p. j. v. sø- og handelsretten, den
 - 16 -

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark